Sorphirða í Bláskógabyggð og Grímsnes - og Grafningshreppi . Halldór Karl Hermannsson , sviðstjóri þjónustu - og framkvæmdasviðs Bláskógabyggðar , mætti til fundar og sat fund undir dagskrárliðum 3 og 4 . Lagt fram minnisblað / tillögur um framkvæmd sorphirðu ásamt útreikningum þar sem lagt er til lausnir til að koma til móts við niðurstöður úrskurðarnefndar um sorphirðu hjá frístundahúsasvæðum . Jafnframt var höfð til hliðsjónar fundargerð 7. verkfundar um sorphirðu hjá Grímsnes - og Grafningshreppi og Bláskógabyggð . Byggðaráð Bláskógabyggðar samþykkir samhljóða að vinna að lausnum byggðum á tillögu tvö sbr. fundargerð 7. verkfundar dagskrárlið 2 , og felur sveitarstjóra og sviðstjóra þjónustu - og framkvæmdasviðs að vinna að því máli í samstarfi við Grímsnes - og Grafningshrepp . Verklagsreglur fyrir félagsheimilið Aratungu . Lagðar fram tillögur að verklagsreglum fyrir félagsheimilið Aratungu ásamt textalýsingu á þjónustu mötuneytis Aratungu . Halldór Karl gerði grein fyrir tillögunum og varð umræða um þær . Byggðaráð vísar fyrirliggjandi tillögu til afgreiðslu á næsta fundi sveitarstjórnar . 5.1 . Bréf Heilbrigðiseftirlits Suðurlands , dags. 10. ágúst 2010 ; þörungablómi í Hrosshagavík . Lagt fram bréf Heilbrigðiseftirlits Suðurlands þar sem greint er frá vettvangsferð fulltrúa heilbrigðiseftirlits í Hrosshagavík vegna tilkynningar um þörungablóma . Niðurstaða Heilbrigðiseftirlitsins er að ekki sé hægt að álykta að eituráhrif verði af blómanum og ekki sé ástæða til sýnatöku eða annarra aðgerða að hálfu eftirlitsins . Byggðaráð samþykkir samhljóða að senda umhverfisnefnd afrit af bréfi Heilbrigðiseftirlits Suðurlands . 5.2 . Bréf fjallskilanefndar Biskupstungna , dags. 16. ágúst 2010 ; meðferð óskilafjár . Lagt fram bréf fjallskilanefndar Biskupstungna þar sem óskað er eftir umræðu hjá sveitarstjórn um meðferð óskilafjár í sveitarfélaginu . Byggðaráð samþykkir samhljóða að fela formanni byggðaráðs og sveitarstjóra að funda með fulltrúum fjallskilanefndar ásamt fulltrúa MAST til að finna réttan farveg fyrir meðferð óskilafjár sem kemur fram í heimalöndum . 5.3 . Minnisblað Gunnars Þorgeirssonar dags. 16. ágúst 2010 ; félagsþjónusta Uppsveita Árnessýslu og Flóahrepps . Lagt fram minnisblað Gunnars Þorgeirssonar þar sem óskað er eftir umboði aðildarsveitarfélaga að Félagsþjónustu Uppsveita Árnessýslu og Flóahrepps , til handa oddvita Grímsnes - og Grafningshrepps til að fara í viðræður við nágrannasveitarfélög í Árnessýslu um mögulegt samstarf til eflingar félagsþjónustunnar . Byggðaráð samþykkir að veita umbeðið umboð fyrir hönd Bláskógabyggðar . 5.4 . Tölvuskeyti Sumarhjálparinnar , dags. 23. júlí 2010 ; styrkbeiðni . Lagt fram tölvuskeyti Sumarhjálparinnar þar sem óskað er eftir fjárstyrk til stuðnings við starf félagsins . Byggðaráð telur að sveitarsjóður hafi ekki tök á að veita fjármagni í verkefnið og hafnar því samhljóða . 5.5 . Tölvuskeyti Ólafs Arnar Haraldssonar , þjóðgarðsvarðar á Þingvöllum , þar sem óskað er eftir að settur verður starfshópur til þess að vinna yfirlit yfir frárennslis - og vatnsöflunarmál umhverfis Þingvallavatn . Lagt er til að þetta verði samstarfsverkefni Þjóðgarðsins , Bláskógabyggðar , Grímsnes - og Grafningshrepps og Heilbrigðiseftirlits Suðurlands . Byggðaráð tekur undir þau sjónarmið sem koma fram í skeytinu og tilnefnir Halldór Karl Hermannsson , sviðsstjóra þjónustu - og framkvæmdasviðs Bláskógabyggðar í starfshópinn . 6.1 . Umsögn Bláskógabyggðar um frumvarp til laga um verndar - og nýtingaráætlun vegna virkjunar fallvatna og háhitasvæða , mál 660. 6.2 . Bréf Fornleifaverndar ríkisins , dags. 21. júlí 2010 ; deiliskipulag tjaldsvæðis á Laugarvatni . 6.3 . Bréf Reynis Bergsveinssonar , móttekið 6. ágúst 2010 ; skýrsla um minkaveiðar . Erindinu frestað þar til afstaða annarra sveitarfélaga liggur fyrir . 6.4 . Bréf SASS , dags. 17. ágúst 2010 ; ársþing SASS . Fleira ekki gert og fundi slitið kl. 17:00 .